pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. รับนโยบาย “บิ๊กอู๋” ตั้งเป้าคุ้มครองแรงงานทั่วถึง
วันจันทร์ที่ 4 ธันวาคม 2560
กสร. รับนโยบาย “บิ๊กอู๋” ตั้งเป้าคุ้มครองแรงงานทั่วถึง
กรมสวัสดิการและคุ้มครองแรงงาน รับนโยบาย รมว.แรงงาน เน้นนํานโยบายไปสู่การปฏิบัติ ขยายความร่วมมือทุกภาคส่วน พร้อมขับเคลื่อนการดําเนินงานลงสู่ระดับท้องถิ่น ตั้งเป้าแรงงานต้องได้รับการคุ้มครองตามกฎหมายอย่างทั่วถึง
นายอนันต์ชัย อุทัยพัฒนาชีพ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ได้มีนโยบายที่มอบหมายให้หน่วยงานในสังกัดดําเนินการอย่างเร่งด่วน โดยในส่วนของกสร. ได้เร่งรัดให้แก้ไขปัญหาการค้ามนุษย์ด้านแรงงานโดยเฉพาะการทําประมงผิดกฎหมาย หรือ IUU Fishing และการป้องกันมิให้มีการใช้แรงงานเด็กในรูปแบบ
ที่เลวร้าย รวมไปถึงการขับเคลื่อนนโยบาย Safety Thailand ด้วยการตรวจและบังคับใช้กฎหมายอย่างจริงจัง ทั้งนี้ กสร. ได้กําหนดทิศทางการดําเนินงานในปีงบประมาณ 2561 เพื่อให้บรรลุเป้าหมายได้อย่างมีประสิทธิภาพและเกิดประสิทธิผล โดยมุ่งเน้นการนํานโยบายลงสู่การปฏิบัติ กําชับทุกหน่วยงานให้ทํางาน เชิงรุก เน้นตรวจบังคับใช้กฎหมายโดยเฉพาะในกิจการกลุ่มเสี่ยง กุ้ง ปลา อ้อย/น้ําตาล เครื่องนุ่งห่ม และ การตรวจแรงงานเด็กในทุกกิจการ รวมทั้งสนับสนุนให้เกิดเครือข่ายเฝ้าระวังปัญหาในระดับชุมชน ตลอดจนสร้างความร่วมมือในการป้องกันและคุ้มครองแรงงานประมงไทย โดยการตรวจแรงงานประมงแบบบูรณาการในเขตน่านน้ําไทย
นายอนันต์ชัย กล่าวต่อไปว่า สําหรับนโยบายด้านความปลอดภัยในการทํางานได้มีการขยายเครือข่ายการดําเนินงานตามโครงการ Safety Thailand จากเดิมที่มี 6 กระทรวง โดยเข้าร่วมเพิ่มเติมอีก 4 กระทรวง ได้แก่ กระทรวงวิทยาศาสตร์และเทคโนโลยี กระทรวงทรัพยากรธรรมชาติและสิ่งแวดล้อม กระทรวงการท่องเที่ยวและกีฬา และกระทรวงศึกษาธิการ และอีก 4 หน่วยงานที่เกี่ยวข้อง ได้แก่ การนิคมอุตสาหกรรมแห่งประเทศไทย สภาอุตสาหกรรมแห่งประเทศไทย สภาหอการค้าไทย และวิศวกรรมสถานแห่งประเทศไทย ในพระบรมราชูปถัมภ์ เข้าร่วมเป็นภาคีดําเนินงาน รวมเป็นเครือข่ายของ 10 กระทรวง + 4 หน่วยงานภาคี นอกจากนี้ กสร. ได้กําหนดแนวทางการดําเนินการขับเคลื่อนความปลอดภัยในการทํางานลงสู่ระดับท้องถิ่น โดยบูรณาการกับองค์กรปกครองส่วนท้องถิ่น (อปท.) ภายใต้โครงการ “เสริมสร้างความปลอดภัยในการทํางานสู่ระดับท้องถิ่นและชุมชน” โดยส่งเสริมให้มีการจัดตั้งคณะกรรมการขับเคลื่อนความปลอดภัยอาชีวอนามัยประเทศไทยระดับจังหวัดและระดับท้องถิ่น เพื่อบูรณาการการทํางานร่วมกันและเสริมสร้างองค์ความรู้ด้านความปลอดภัยในการทํางานสู่คนทํางานทุกภาคส่วน ทั้งนี้ เพื่อให้แรงงานได้รับการคุ้มครองตามกฎหมายอย่างทั่วถึง เป็นธรรม และมีคุณภาพชีวิตที่ดีอย่างยั่งยืน
รัฐบาลไทย-ข่าวทำเนียบรัฐบาล-รมว.ศธ.ในฐานะประธานสภารัฐมนตรีศึกษาแห่งเอเชียตะวันออกเฉียงใต้ (สภาซีเมค) เยือน สปป.ลาว
วันอังคารที่ 28 กุมภาพันธ์ 2560
รมว.ศธ.ในฐานะประธานสภารัฐมนตรีศึกษาแห่งเอเชียตะวันออกเฉียงใต้ (สภาซีเมค) เยือน สปป.ลาว
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ และประธานสภารัฐมนตรีศึกษาแห่งเอเชียตะวันออกเฉียงใต้ (สภาซีเมค) เดินทางเยือนสาธารณรัฐประชาธิปไตยประชาชนลาว
ในการเยือนสปป.ลาว ครั้งนี้นพ.ธีระเกียรติ เจริญเศรษฐศิลป์ ในฐานะประธานสภารัฐมนตรีศึกษาแห่งเอเชียตะวันออกเฉียงใต้ได้รับการต้อนรับอย่างอบอุ่นจากนางแสงเดือน หล้าจันทะบูนรัฐมนตรีว่าการกระทรวงศึกษาธิการและกีฬา สปป.ลาว พร้อมทั้งได้หารือร่วมกันเพื่อให้เกิดการแลกเปลี่ยนเรียนรู้ด้านการศึกษา อาทิ แผนการจัดตั้งศูนย์การพัฒนาการศึกษาในชุมชนใน สปป.ลาว อันจะเป็นแหล่งเรียนรู้ที่สําคัญของเครือข่ายระดับภูมิภาคของซีมีโอ วิถีการใช้ชีวิตอย่างพอเพียงของครูลาว การเตรียมพร้อมเข้าร่วมการทดสอบ PISA ของ สปป.ลาว เป็นต้น
นพ.ธีระเกียรติ เจริญเศรษฐศิลป์ กล่าวในระหว่างการหารือด้วยว่า รัฐบาลไทยยินดีให้ความร่วมมือตามโครงการพัฒนาครูวิชาภาษาอังกฤษไทย-ลาว โดยสนับสนุนให้ครูผู้สอนวิชาภาษาอังกฤษสปป.ลาว มาเข้ารับการอบรมที่ศูนย์ Regional English Training Centres ในภาคตะวันออกเฉียงเหนือของประเทศไทยด้วย
รัฐบาลไทย-ข่าวทำเนียบรัฐบาล-นายกฯ พอใจผลสำเร็จ OTOP มีความก้าวหน้าอย่างต่อเนื่อง
วันพฤหัสบดีที่ 20 สิงหาคม 2563
นายกฯ พอใจผลสําเร็จ OTOP มีความก้าวหน้าอย่างต่อเนื่อง
วันพฤหัสบดีที่ 20 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี พอใจผลสําเร็จของโครงการ “หนึ่งตําบล หนึ่งผลิตภัณฑ์ (OTOP)” ที่มีความก้าวหน้าอย่างต่อเนื่อง โดยในเดือน ก.ค. 2563 มีผู้ขึ้นทะเบียน OTOP กว่า 89,000 ราย มีผลิตภัณฑ์ราว 190,000 ผลิตภัณฑ์ และยอดขายเฉลี่ยต่อปีในช่วงปี 2561-2562 มีมูลค่าสูงถึง 200,000 ล้านบาท สําหรับปัจจัยสําคัญที่ทําให้เกิดความสําเร็จ คือ การทํา OTOP Big Data หรือการพัฒนาระบบข้อมูลขนาดใหญ่ ให้เป็นปัจจุบัน เพื่อวางแผนการตลาดและการผลิต พัฒนาสร้างแบรนด์ OTOP ให้มีความโดดเด่นและเป็นอัตลักษณ์ของชุมชน และพัฒนาการตลาดออนไลน์ทั้ง Website และ Facebook ให้ทันสมัยตลอดเวลา ช่วยให้ตลาดสินค้าชุมชนเติบโตขึ้นและมีอนาคตที่ดีอย่างยั่งยืน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การยกระดับภาครัฐไทยสู่การเป็นรัฐบาลดิจิทัล
วันพฤหัสบดีที่ 7 พฤศจิกายน 2562
การยกระดับภาครัฐไทยสู่การเป็นรัฐบาลดิจิทัล
วันพฤหัสบดีที่ 7 พฤศจิกายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลตั้งเป้าสู่การเป็นรัฐบาลดิจิทัลด้วยการนําเทคโนโลยีดิจิทัลมาใช้ในการบริหารงาน เพื่อให้ประชาชนได้รับประโยชน์จากบริการจากภาครัฐที่สะดวก รวดเร็ว ลดใช้สําเนาเอกสาร สามารถใช้บัตรประชาชนใบเดียวทําได้ทุกเรื่องในรูปแบบ One-Stop Service โดยเน้นการเชื่อมโยงข้อมูลระหว่างหน่วยงานเข้าด้วยกันอย่างมีประสิทธิภาพ ลดความซ้ําซ้อนในการลงทุนระบบต่าง ๆ อีกทั้งเตรียมความพร้อมด้านบุคลากรให้มีความรู้ความสามารถในเรื่องเทคโนโลยีดิจิทัล เพื่อสร้างนวัตกรรมช่วยลดขั้นตอนและเพิ่มประสิทธิภาพการทํางาน รวมถึงการรักษาความปลอดภัยทางไซเบอร์ให้มีความรัดกุมเพิ่มขึ้นด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- ผู้ช่วยโฆษกรัฐบาลเผยนายกรัฐมนตรีย้ำรัฐมนตรีใหม่ปฏิบัติหน้าที่ด้วยความซื่อสัตย์ยึดประเทศและประชาชนเป็นสำคัญ
วันอังคารที่ 20 ธันวาคม 2559
ผู้ช่วยโฆษกรัฐบาลเผยนายกรัฐมนตรีย้ํารัฐมนตรีใหม่ปฏิบัติหน้าที่ด้วยความซื่อสัตย์ยึดประเทศและประชาชนเป็นสําคัญ
พันเอกหญิง ทักษดาฯ ผู้ช่วยโฆษกรัฐบาลเผยนายกรัฐมนตรีย้ํารัฐมนตรีใหม่ปฏิบัติหน้าที่ด้วยความซื่อสัตย์ยึดประเทศและประชาชนเป็นสําคัญ พร้อมสั่งการทุกหน่วยงานดูแลความปลอดภัยประชาชนในช่วงเทศกาลปีใหม่ และงดข้าราชการเข้าอวยพรปีใหม่นายกรัฐมนตรี
วันนี้ (20 ธ.ค. 59) เวลา 14.10 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีสั่งการต่อที่ประชุมว่า นายกรัฐมนตรีได้กล่าวแสดงความยินดีกับรัฐมนตรีชุดใหม่ที่ได้เข้าร่วมคณะรัฐมนตรี โดยเน้นย้ําเรื่องการปฏิบัติหน้าที่ด้วยความซื่อสัตย์เพื่อประโยชน์ของประเทศชาติและประชาชน รวมทั้งให้นําปัญหาอุปสรรคที่ผ่านมาเพื่อแก้ไขปัญหาให้กับประชาชนให้เกิดผลสําเร็จเป็นรูปธรรมตามเป้าหมายที่วางไว้ ซึ่งรัฐบาลชุดปัจจุบันให้ความสําคัญและมุ่งเน้นในการแก้ไขปัญหาของประชาชนทุกภาคส่วนเป็นสําคัญ ทั้งประชาชนที่อยู่ในระดับบน ระดับกลาง และระดับฐานรากของประเทศ โดยเฉพาะประชาชนในระดับฐานราก ซึ่งขณะนี้ได้รับผลกระทบมากที่สุด รัฐบาลจึงมีมาตรการเพื่อบรรเทาความเดือดให้กับประชาชนระดับฐานรากก่อนขยายการดําเนินการไปสู่ประชาชนกลุ่มอื่นอย่างค่อยเป็นค่อยไปเพื่อให้เกิดผลเป็นรูปธรรมในการแก้ไขปัญหาของประเทศทั้งระบบ
นอกจากนี้ นายกรัฐมนตรี ได้ยืนยันถึงการปฏิรูปประเทศว่า ทุกอย่างยังคงดําเนินไปตาม road map และแนวทางที่กําหนดไว้ รวมทั้งย้ําทุกหน่วยงานราชการให้ดําเนินการจัดทําข้อมูลเกี่ยวกับขั้นตอนแผนการดําเนินงาน ต่าง ๆ ของรัฐบาลในรูปแบบเอกสาร เพื่อสามารถนํามาตรวจสอบและชี้แจงข้อสงสัยของประชาชนเกี่ยวกับการดําเนินงานต่าง ๆ ของรัฐบาลว่ามีการดําเนินการในเรื่องใด และมีความก้าวหน้ามากน้อยเพียงใดเมื่อรัฐบาลชุดใหม่เข้ามาบริหาราชการแผ่นดินจะได้ดําเนินการต่อไป
พร้อมทั้ง นายกรัฐมนตรี ได้สั่งการทุกหน่วยงานที่เกี่ยวข้องดูแลความปลอดภัยให้กับประชาชนช่วงเทศกาลปีใหม่ที่กําลังจะมาถึง โดยต้องการที่จะลดความสูญเสียของประชาชนให้น้อยที่สุด พร้อมขอความร่วมมือประชาชนทุกภาคส่วน ทั้งประชาชน ประชาสังคม หน่วยงานภาครัฐและเอกชน ช่วยกันเฝ้าระวังและรณรงค์เรื่องความปลอดภัยในการใช้รถใช้ถนนในช่วงเทศกาลปีใหม่ให้ได้มากที่สุด
ด้าน พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวว่า ได้ขอความร่วมมือจากทุกหน่วยงานที่เกี่ยวข้องไม่ว่าจะเป็นพลเรือน ตํารวจ ทหาร ตั้งด่านตรวจดูแลความปลอดภัยและอํานวยความสะดวกด้านการจรราจรทางบกให้กับประชาชน และจัดจุดบริการไว้สําหรับประชาชนในทุกพื้นที่ของหน่วยทหารในช่วงเทศกาลปีใหม่ รวมทั้งให้ดูแลเรื่องความปลอดภัยทางด้านการคมนาคมทางน้ํา โดยมอบหมายกรมเจ้าท่าร่วมกับกรุงเทพมหานครติดตั้ง CCTV ทุกท่าเรือเพื่อเฝ้าระวังการเกิดเหตุร้ายที่อาจจะเกิดขึ้น
นอกจากนี้ นายกรัฐมนตรี ได้กล่าวฝากไปถึงหน่วยงานและข้าราชการต่าง ๆ ว่า ในช่วงเทศกาลปีใหม่นี้จะไม่มีการเปิดให้เข้าอวยพรปีใหม่นายกรัฐมนตรี ทั้งนี้ ในการประชุมคณะรัฐมนตรีวันพุธที่ 4 มกราคม 2560 จะมีการถ่ายภาพหมู่ร่วมกันของคณะรัฐมนตรีชุดใหม่อย่างเป็นทางการ ณ บริเวณด้านหน้าตึกไทยคู่ฟ้า ทําเนียบรัฐบาล
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงริยาด ไปเยี่ยมคนไทยในกรุงริยาด พร้อมมอบเวชภัณฑ์และอาหารแห้งเพื่อเป็นการช่วยเหลือและให้กำลังใจ [กระทรวงการต่างประเทศ]
วันพุธที่ 22 เมษายน 2563
สถานเอกอัครราชทูต ณ กรุงริยาด ไปเยี่ยมคนไทยในกรุงริยาด พร้อมมอบเวชภัณฑ์และอาหารแห้งเพื่อเป็นการช่วยเหลือและให้กําลังใจ [กระทรวงการต่างประเทศ]
สถานเอกอัครราชทูต ณ กรุงริยาด ไปเยี่ยมคนไทยในกรุงริยาดที่รอการเนรเทศ และไปเยี่ยมแรงงานไทยจํานวน 8 คน พร้อมมอบเวชภัณฑ์และอาหารแห้งเพื่อเป็นการช่วยเหลือและให้กําลังใจ
เมื่อวันที่ 21 เมษายน 2563 สถานเอกอัครราชทูต ณ กรุงริยาด ได้เดินทางไปเยี่ยมคนไทยในกรุงริยาดที่รอการเนรเทศ 1 คน และต่อมา สถานเอกอัครราชทูตฯ พร้อมด้วยสํานักงานแรงงานในประเทศซาอุดีฯ ได้ไปเยี่ยมและมอบเวชภัณฑ์และอาหารแห้งช่วยเหลือแก่แรงงานไทยในกรุงริยาด จํานวน 8 คน พร้อมให้กําลังใจในการร่วมกันฝ่าวิกฤตไวรัส COVID-19 ไปด้วยกัน
รัฐบาลไทย-ข่าวทำเนียบรัฐบาล- "Thailand Mice Forum 2019"
วันอังคารที่ 3 กันยายน 2562
"Thailand Mice Forum 2019"
การขับเคลื่อนอุตสาหกรรมไมซ์ เน้นการดึงงานสําคัญและสนับสนุนงานตามนโยบายรัฐบาล รวมทั้งงานใหญ่  ในระดับภูมิภาคและระดับโลก สร้างและกระจายรายได้สู่ภูมิภาคเน้นเพิ่มการกระจายการจัดงานไมซ์ในภูมิภาคต่างๆ   ของประเทศ
วันที่ 29 สิงหาคม 2562 ณ โรงแรมดิ แอทธินี กรุงเทพฯ นายพิพัฒน์ รัชกิจประการ รัฐมนตรีว่าการกระทรวง การท่องเที่ยวและกีฬา(รมว.กก.) เป็นประธานเปิดงาน "Thailand Mice Forum 2019" ภายใต้แนวคิด “ขับเคลื่อนยุทธศาสตร์ชาติด้วยยุทธศาสตร์ไมซ์” หรือ “Thailand’s Opportunity: Asia’s Top MICE Destination” เพื่อเป็นเวทีสร้างการรับรู้ และตื่นตัวให้กับผู้ประกอบการไมซ์ไทยร่วมสร้างโอกาส และผลักดันไทยก้าวสู่การเป็นผู้นําธุรกิจไมซ์ระดับเอเชีย (Asia’s Top MICE Destination) ไปด้วยกันอย่างมีทิศทางและแผนกลยุทธ์ในแนวทางเดียวกันโดยการนําผู้บริหารระดับสูง จากสมาคมไมซ์ระดับโลก ร่วมเปิดมุมมองเสริมความแข็งแกร่งไมซ์ไทย ประกาศศักยภาพไทยในฐานะจุดมุ่งหมายปลายทางไมซ์ระดับภูมิภาค และเปิดวิสัยทัศน์ขับเคลื่อนอุตสาหกรรมไมซ์ไทยปี 2563
การขับเคลื่อนอุตสาหกรรมไมซ์ เน้นการดึงงานสําคัญและสนับสนุนงานตามนโยบายรัฐบาล รวมทั้งงานใหญ่ ในระดับภูมิภาคและระดับโลก สร้างและกระจายรายได้สู่ภูมิภาคเน้นเพิ่มการกระจายการจัดงานไมซ์ในภูมิภาคต่างๆของประเทศ พร้อมทั้งยกระดับการจัดงานไปสู่นานาชาติ ทําแผนพัฒนาไมซ์เมืองรองและพัฒนามาตรฐานเมืองไมซ์ โดยเน้นการทําตลาดอย่างเฉพาะเจาะจงมากขึ้นผ่านโครงการไมซ์เพื่อชุมชน และโครงการพัฒนาในภูมิภาคและพื้นที่สําคัญ เช่น EEC, Thailand Riviera และให้ความสําคัญกับสื่อดิจิทัล ควบคู่กับงานวิจัย การจัดทําข้อมูล Big Data และการพัฒนานวัตกรรมใหม่ๆ ตลอดจนเทคโนโลยีสนับสนุนธุรกิจไมซ์ รวมถึงการพัฒนาบุคลากรและผู้ประกอบการให้ได้มาตรฐานอย่างเท่าเทียมและทั่วถึง
รัฐบาลไทย-ข่าวทำเนียบรัฐบาล-กระทรวงการคลังแจกโชคจากการใช้บัตรเดบิตครั้งที่ 4 มอบเงินล้าน มุ่งสู่สังคมไร้เงินสด
วันอังคารที่ 26 กันยายน 2560
กระทรวงการคลังแจกโชคจากการใช้บัตรเดบิตครั้งที่ 4 มอบเงินล้าน มุ่งสู่สังคมไร้เงินสด
กระทรวงการคลังมอบโชคเงินล้านในโครงการแจกโชคจากการใช้บัตรเดบิตครั้งที่ 4 แก่ผู้ใช้บัตรเดบิตและร้านค้าที่ติดตั้งเครื่องรับชําระเงินทางอิเล็กทรอนิกส์รวม 1,012 รางวัล มูลค่า 6.9 ล้านบาท
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า กระทรวงการคลังมอบโชคเงินล้านในโครงการแจกโชคจากการใช้บัตรเดบิตครั้งที่ 4 แก่ผู้ใช้บัตรเดบิตและร้านค้าที่ติดตั้งเครื่องรับชําระเงินทางอิเล็กทรอนิกส์รวม 1,012 รางวัล มูลค่า 6.9 ล้านบาท โดยพบว่า การใช้จ่ายครอบคลุมทุกหมวดร้านค้า เช่น สถานีบริการน้ํามัน ร้านอาหารและเครื่องดื่ม ซูเปอร์มาร์เก็ต มินิมาร์ท เป็นต้น นับเป็นการส่งเสริมให้ประชาชนลดการใช้เงินสดและปรับพฤติกรรมเริ่มใช้จ่ายผ่านระบบอิเล็กทรอนิกส์มากขึ้น รวมทั้งสนับสนุนสังคมไทยให้เริ่มก้าวสู่การเป็นสังคมไร้เงินสด
ในโอกาสนี้ นายสมชัย สัจจพงษ์ ปลัดกระทรวงการคลัง ให้เกียรติเป็นประธานในการมอบรางวัลที่สถานีบริการน้ํามัน ปตท. สํานักงานใหญ่ โดยร้านค้าผู้โชคดีที่ได้รับรางวัลที่ 1 มูลค่า 1 ล้านบาท ได้แก่ บริษัท ราชพฤกษ์ปิโตรเลียม เจ้าของสถานีบริการน้ํามัน ปตท. สาขาถนนราชพฤกษ์ และนางสาวสิริธิดา พนมวัน ณ อยุธยา ผู้ช่วยผู้ว่าการสายนโยบายระบบการชําระเงินและเทคโนโลยีทางการเงิน ธนาคารแห่งประเทศไทย ให้เกียรติมอบรางวัลที่ 1 มูลค่า 1 ล้านบาท แก่ผู้โชคดีจากการใช้บัตรเดบิต ได้แก่ นายเจษฎา โยธิกุล ซึ่งเป็นผู้ใช้บัตรเดบิตอย่างสม่ําเสมอทดแทนการใช้เงินสดในชีวิตประจําวันในทุกหมวดการใช้จ่าย ซึ่งนายเจษฎาฯ เคยได้รับรางวัลที่ 7 ในโครงการแจกโชคจากการใช้บัตรเดบิตเมื่อเดือนกรกฎาคมที่ผ่านมา สะท้อนลักษณะ “ยิ่งใช้บ่อย ยิ่งมีสิทธิ์มาก” โอกาสเดียวกันนี้ นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง นายสุวัฒน์ เตชะวัฒนวรรณา รองกรรมการผู้จัดการ ธนาคารกสิกรไทย และนางสาวจิราพร ขาวสวัสดิ์ ผู้ช่วยกรรมการผู้จัดการใหญ่บริษัท ปตท. จํากัด (มหาชน) ร่วมเป็นเกียรติในงาน
นอกจากนี้ การมอบรางวัลอื่น ๆ เป็นการโอนเงินรางวัลเข้าบัญชีของผู้โชคดี โดยประกอบด้วยรางวัลที่ 2 รางวัลละ 30,000 บาท จํานวน 10 รางวัล รวม 300,000 บาท แก่ร้านค้าที่ติดตั้งเครื่องรับชําระเงินทางอิเล็กทรอนิกส์ และรางวัลสําหรับผู้ใช้บัตรเดบิตรางวัลที่ 2–7 มูลค่า 100,000 บาท ลดหลั่นจนถึง 2,000 บาท อีก 1,000 รางวัล รวม 4.6 ล้านบาท โดยได้รับการสนับสนุนเงินรางวัลจากสํานักงานสลากกินแบ่งรัฐบาล
โครงการแจกโชคจากการใช้บัตรเดบิตจะมีการแจกรางวัลต่อเนื่องอีก 8 ครั้ง ถึงเดือนพฤษภาคม 2561 (ใช้ข้อมูลจากการชําระค่าสินค้าและบริการในเดือนเมษายน 2561) โดยมีรางวัลด้านผู้ใช้บัตรเดบิต 1,001 รางวัลต่อเดือน และด้านร้านค้า 6-30 รางวัลต่อเดือน รวมมูลค่าอีกกว่า 55.1 ล้านบาท โดยการใช้จ่าย 1 ครั้งหรือรับบัตร 1 ครั้ง เท่ากับ 1 สิทธิ์ และประกาศรางวัลทุกวันที่ 16 ของเดือนที่เว็บไซต์ www.epayment.go.th โดยกระทรวงการคลังจะเก็บรางวัลสําหรับผู้โชคดีไว้ 3 เดือน นับจากสิ้นเดือนที่ประกาศ
เลขานุการคณะอนุกรรมการขับเคลื่อนโครงการการให้ความรู้และส่งเสริมธุรกรรมอิเล็กทรอนิกส์
โทร 02 273 9020 ต่อ 3555 หรือ 3229
รัฐบาลไทย-ข่าวทำเนียบรัฐบาล-ยธ. หารือแนวทางการช่วยเหลือประชาชนถูกดำเนินคดีกรณีตัดไม้พะยูงโดยไม่ได้รับอนุญาต
วันจันทร์ที่ 26 ธันวาคม 2559
ยธ. หารือแนวทางการช่วยเหลือประชาชนถูกดําเนินคดีกรณีตัดไม้พะยูงโดยไม่ได้รับอนุญาต
ร่วมหารือแนวทางการช่วยเหลือและถอดบทเรียนกรณีถูกดําเนินคดีในข้อหาร่วมกันทําไม้หวงห้าม (ไม้พะยูง) และมีไม้ท่อนหวงห้ามอันยังมิได้แปรรูปไว้ในครอบครอง
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
พร้อมด้วยนางกรรณิการ์ แสงทอง รองปลัดกระทรวงยุติธรรม
นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
นางสาวมยุรี จําจรัส ผู้อํานวยการสํานักงานกองทุนยุติธรรม
และนายอรรถพล เจริญชันษา ผู้อํานวยการสํานักป้องกันรักษาป่าและควบคุมไฟป่ากรมป่าไม้
ตลอดจนผู้ที่เกี่ยวข้อง
ร่วมหารือแนวทางการช่วยเหลือและถอดบทเรียนกรณีนายทองสุข พันชมภู อายุ ๘๐ ปี
และนายเดิน จันทกล อายุ ๗๐ ปี ชาวจังหวัดมหาสารคาม กรณีถูกจับดําเนินคดีในข้อหา
ร่วมกันทําไม้หวงห้าม (ไม้พะยูง) และมีไม้ท่อนหวงห้ามอันยังมิได้แปรรูปไว้ในครอบครอง
โดยไม่ได้รับอนุญาตจากพนักงานเจ้าหน้าที่
ทั้งนี้ เบื้องต้นกระทรวงยุติธรรมพิจารณาให้กองทุนยุติธรรมให้ความช่วยเหลือในด้านต่างๆ
อาทิ ค่าใช้จ่ายเกี่ยวกับการดําเนินคดี การปล่อยตัวชั่วคราว และค่าจ้างทนายความในการดําเนินคดี
เพื่อเป็นการช่วยเหลือให้ได้รับความเป็นธรรมต่อไป
รัฐบาลไทย-ข่าวทำเนียบรัฐบาล-มาตรการป้องกันเชื้อไวรัส #โควิด-19 ของกระทรวงอุตสาหกรรม
วันจันทร์ที่ 23 มีนาคม 2563
มาตรการป้องกันเชื้อไวรัส #โควิด-19 ของกระทรวงอุตสาหกรรม
มาตรการป้องกันเชื้อไวรัส #โควิด-19 ของกระทรวงอุตสาหกรรม
1. ขอความร่วมมือ 8 หมื่น โรงงานทั่วประเทศ ปฏิบัติตามมาตรการป้องกันและเฝ้าระวังการระบาดของโรคติดเชื้อไวรัสโควิค-19
2. ประชุมร่วมกับผู้ประกอบการรายใหญ่สินค้าอุปโภค บริโภค พร้อมรับมือสถานการณ์การระบาดของโรคติดเชื้อไวรัสโควิค–19
3. ออกข้อแนะนํา คุณลักษณะผ้าที่ใช้ในการผลิตหน้ากากอนามัย เพื่อลดความเสี่ยงในการระบาดของโรคติดเชื้อไวรัสโควิค–19
4. ผลิต/แจก หน้ากากผ้าซักได้ 10 ล้านชิ้น เพื่อช่วยลดความเสี่ยงในการระบาดของโรคติดเชื้อไวรัสโควิค–19
#กระทรวงอุตสาหกรรม #มาตรการป้องกันเชื้อไวรัสโควิด19ของกระทรวงอุตสาหกรรม
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  26 พฤศจิกายน 2561
วันอังคารที่ 27 พฤศจิกายน 2561
สรุปข่าวการประชุมคณะรัฐมนตรี  26 พฤศจิกายน 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี  ซึ่งสรุปสาระสําคัญดังนี้
รัฐบาลไทย-ข่าวทำเนียบรัฐบาล-ธ.ก.ส. ออกมาตรการช่วยเหลือครอบครัวผู้เสียชีวิตและผู้บาดเจ็บจากความรุนแรงที่นครราชสีมา
วันพุธที่ 12 กุมภาพันธ์ 2563
ธ.ก.ส. ออกมาตรการช่วยเหลือครอบครัวผู้เสียชีวิตและผู้บาดเจ็บจากความรุนแรงที่นครราชสีมา
ธ.ก.ส.มอบเงินช่วยเหลือ 100,000 บาท ให้ครอบครัวผู้เสียชีวิต และ 50,000 บาท แก่ผู้บาดเจ็บจากเหตุการณ์รุนแรงที่ จ.นครราชสีมา ทั้งลูกค้าผู้กู้ เจ้าหน้าที่ตํารวจทหารที่ปฏิบัติงาน โดยยกหนี้ให้ลูกค้าผู้กู้ที่เสียชีวิตและลดดอกเบี้ยเหลือร้อยละ 0.01 ต่อปี
ธ.ก.ส. มอบเงินช่วยเหลือ 100,000 บาท ให้ครอบครัวผู้เสียชีวิต และ 50,000 บาท แก่ผู้บาดเจ็บจากเหตุการณ์รุนแรงที่จังหวัดนครราชสีมา ทั้งที่เป็นลูกค้าผู้กู้ เจ้าหน้าที่ตํารวจทหารที่ปฏิบัติงานในวันเกิดเหตุ โดยยกหนี้ให้ลูกค้าผู้กู้ที่เสียชีวิตและลดดอกเบี้ยเหลือร้อยละ 0.01 ต่อปี พร้อมเร่งรัดประกันชีวิตจ่ายค่าสินไหมทดแทนเพื่อบรรเทาความเดือดร้อน
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากเหตุกราดยิงที่ จังหวัดนครราชสีมา ซึ่งส่งผลให้มีผู้เสียชีวิตและบาดเจ็บจํานวนมาก ธ.ก.ส.ในฐานะสถาบันการเงินของรัฐ ได้มอบหมายให้สาขาในพื้นที่เร่งสํารวจข้อมูลแล้ว พบว่า สําหรับผู้เสียชีวิตจํานวน 30 ราย เป็นลูกค้าผู้กู้ จํานวน 1 รายและในส่วนของผู้บาดเจ็บ จํานวน 58 ราย เป็นลูกค้าผู้กู้ 2 ราย ซึ่ง ธ.ก.ส.ได้ดําเนินมาตรการช่วยเหลือ ดังนี้
กรณีเสียชีวิต สําหรับลูกค้าผู้กู้ ธ.ก.ส.มอบเงินช่วยเหลือให้กับครอบครัว จํานวน 100,000 บาท จัดพวงหรีดเคารพศพ และนําน้ําดื่มไปร่วมในงาน หากมีภาระหนี้สินธนาคารยกหนี้ให้ทั้งหมด ส่วนลูกค้าผู้กู้ที่บาดเจ็บสาหัส ธนาคารมอบเงินช่วยเหลือจํานวน 50,000 บาท และลดอัตราดอกเบี้ยเหลือร้อยละ 0.01 ต่อปี เป็นระยะเวลา 5 ปี กรณีมีเหตุจําเป็นธนาคารพร้อมให้บริการสินเชื่อฉุกเฉิน นอกจากนี้ จะพิจารณาเร่งรัดให้บริษัทประกันจ่ายค่าสินไหมทดแทนอย่างเร่งด่วนเป็นกรณีพิเศษเพื่อบรรเทาความเดือดร้อนดังกล่าว สําหรับเจ้าหน้าที่ตํารวจทหารที่ปฏิบัติงานในวันเกิดเหตุ กรณีเสียชีวิต ธ.ก.ส.มอบเงินจํานวน 100,000 บาท กรณีบาดเจ็บสาหัสมอบเงินช่วยเหลือ 50,000 บาท
ธ.ก.ส.ขอแสดงความเสียใจต่อความสูญเสียที่เกิดขึ้นและขอเป็นกําลังใจให้กับครอบครัวผู้เสียชีวิต ผู้ที่ได้รับบาดเจ็บเจ้าหน้าที่ที่ปฏิบัติงาน รวมถึงพี่น้องชาวจังหวัดนครราชสีมา ให้ก้าวผ่านเหตุการณ์ครั้งนี้ไปด้วยความเข้มแข็งร่วมกัน
รัฐบาลไทย-ข่าวทำเนียบรัฐบาล-นายกรัฐมนตรีร่วมปักธง เข้มกฎหมายควบคุมเครื่องดื่มแอลกอฮอล์ สู่ทศวรรษ 2
วันอังคารที่ 13 กุมภาพันธ์ 2561
นายกรัฐมนตรีร่วมปักธง เข้มกฎหมายควบคุมเครื่องดื่มแอลกอฮอล์ สู่ทศวรรษ 2
นายกรัฐมนตรีปักธง เข้มพระราชบัญญัติควบคุมเครื่องดื่มแอลกอฮอล์ พ.ศ. 2551 ก้าวสู่ทศวรรษที่ 2 ปกป้องเยาวชน นักดื่มหน้าใหม่ ให้ห่างไกล ลด ละ เลิก เครื่องดื่มแอลกอฮอล์
นายกรัฐมนตรีปักธง เข้มพระราชบัญญัติควบคุมเครื่องดื่มแอลกอฮอล์ พ.ศ. 2551 ก้าวสู่ทศวรรษที่ 2 ปกป้องเยาวชน นักดื่มหน้าใหม่ ให้ห่างไกล ลด ละ เลิก เครื่องดื่มแอลกอฮอล์
วันนี้ (13 กุมภาพันธ์ 2561) ที่ บริเวณตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรีและคณะรัฐมนตรี ร่วมปักธงแสดงสัญลักษณ์ความรัก ความห่วงใย และปรารถนาดี จากรัฐบาลสู่ เยาวชนและสังคม ผ่านกิจกรรม “1 ทศวรรษ พระราชบัญญัติควบคุมเครื่องดื่มแอลกอฮอล์ พ.ศ. 2551” โดยมีพลเอกฉัตรชัย สาริกัลยะ รองนายกรัฐมนตรี และศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข นําเยี่ยมชมบูทนิทรรศการ
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวว่า พระราชบัญญัติควบคุมเครื่องดื่มแอลกอฮอล์ พ.ศ. 2551 จะมีผลใช้บังคับครบ 10 ปี ในวันที่ 14 กุมภาพันธ์ 2561 นี้ และก้าวสู่ทศวรรษที่ 2 ของพระราชบัญญัติควบคุมเครื่องดื่มแอลกอฮอล์ พ.ศ. 2551 รัฐบาลและกระทรวงสาธารณสุขมีเป้าหมายที่จะเพิ่มความเข้มในการปกป้องเด็กและนักดื่มหน้าใหม่ คือเยาวชนและสตรี ที่เพิ่มขึ้นอย่างต่อเนื่อง เพิ่มการดูแลรักษาผู้ติดแอลกอฮอล์ ให้ลด ละ เลิก รวมถึงพัฒนากฎหมายตามพระราชบัญญัติควบคุมเครื่องดื่มแอลกอฮอล์ พ.ศ. 2551 ให้ครอบคลุมและทันสมัยต่อสถานการณ์ การเปลี่ยนแปลงของปัจจุบันและในอนาคต
สําหรับมาตรการควบคุมเครื่องดื่มแอลกอฮอล์ที่ผ่านมา เพื่อช่วยลดปัญหาและผลกระทบด้านสังคม เศรษฐกิจ ตลอดจนช่วยป้องกันเด็กและเยาวชนไทยให้ห่างไกล รู้เท่าทัน รวมถึงตระหนักถึงพิษภัยของเครื่องดื่มแอลกอฮอล์ไม่ให้เข้าถึงได้โดยง่ายซึ่งดําเนินงานมาอย่างต่อเนื่อง เช่น ห้ามจําหน่ายในสถานที่ราชการ สถานศึกษาและสถานีขนส่ง เป็นต้น ห้ามจําหน่ายเครื่องดื่มแอลกอฮอล์ในเวลาอื่น นอกจากเวลา 11.00–14.00 น. และ 17.00 – 24.00 น. หากฝ่าฝืนมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับ ห้ามจําหน่ายเครื่องดื่มแอลกอฮอล์แก่บุคคลซึ่งมีอายุต่ํากว่า 20ปี บริบูรณ์ มีโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ จํากัดสถานที่ห้ามบริโภคเครื่องดื่มแอลกอฮอล์ ห้ามลดราคาเพื่อประโยชน์ในการส่งเสริมการขาย และห้ามโฆษณาเครื่องดื่มแอลกอฮอล์หรือแสดงชื่อ เครื่องหมายของเครื่องดื่ม อันเป็นการอวดอ้างสรรพคุณ ชักจูงให้ผู้อื่นดื่มโดยตรงหรือโดยอ้อม หากฝ่าฝืนมีโทษจําคุกไม่เกิน 1 ปี หรือปรับไม่เกิน 500,000 บาท หรือทั้งจําทั้งปรับ
***************** 13 กุมภาพันธ์ 2561 ***************
รัฐบาลไทย-ข่าวทำเนียบรัฐบาล-กระทรวงเกษตรฯ เผยแผนยุทธศาสตร์การจัดการสารเคมีทางการเกษตร ปี 2560-2561
วันพฤหัสบดีที่ 9 กุมภาพันธ์ 2560
กระทรวงเกษตรฯ เผยแผนยุทธศาสตร์การจัดการสารเคมีทางการเกษตร ปี 2560-2561
กระทรวงเกษตรฯ เผยแผนยุทธศาสตร์การจัดการสารเคมีทางการเกษตร ปี 2560-2561 บูรณาการร่วม 8 หน่วยงานในสังกัด ทุ่มงบ 533 ลบ. 94 แผนงาน คาดหวังประเทศไทยเป็นแหล่งการผลิตสินค้าเกษตรปลอดภัยจากสารเคมีและเป็นมิตรต่อสิ่งแวดล้อมอย่างยั่งยืน
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์โดยกรมวิชาการเกษตร เป็นหน่วยงานหลักในการร่างแผนยุทธศาสตร์การจัดการสารเคมีทางการเกษตร ปี 2560-2561 ซึ่งจะสอดคล้องกับนโยบายการผลิตสินค้าเกษตรปลอดภัยและได้มาตรฐาน ภายใต้แผนงาน จํานวน 94 แผนงาน งบประมาณ 533 ล้านบาท ซึ่งจะบูรณาการการทํางานร่วมกัน 8 หน่วยงานในสังกัดกระทรวงเกษตรฯ ได้แก่ กรมวิชาการเกษตร กรมพัฒนาที่ดิน กรมส่งเสริมการเกษตร กรมการข้าว กรมประมง กรมปศุสัตว์ กรมหม่อนไหม และสํานักงานมาตรฐานสินค้าเกษตรและอาหารแห่งชาติ โดยมีเป้าหมาย 1.) ลดปริมาณการใช้สารเคมีทางการเกษตรลดลงไม่น้อยกว่าร้อยละ 5 ภายในปี 2561 2.) ผู้ที่ได้รับการถ่ายทอดความรู้ความเข้าใจด้านการจัดการสารเคมีทางการเกษตรไม่น้อยกว่า 20,000 ราย ในปีแรก และเพิ่มขึ้นในอัตราร้อยละ 10 ต่อปี 3.) จํานวนพื้นที่ที่ได้รับการรับรองมาตรฐานการปฏิบัติทางการเกษตรที่ดี (GAP) เพิ่มขึ้นไม่น้อยกว่าร้อยละ 5 ต่อปี และ 4.) ตรวจเฝ้าระวังพบสารเคมีตกค้างที่เกินค่ามาตรฐานในสินค้าเกษตรไม่เกินร้อยละ 20 ของจํานวนตัวอย่างที่ตรวจ
ทั้งนี้ ประโยชน์ที่คาดว่าจะได้รับ จะทําให้การจัดการสารเคมีทางการเกษตรเป็นระบบครบวงจรตั้งแต่
ต้นน้ําถึงปลายน้ํา มีการบูรณาการความร่วมมือจากทุกภาคส่วนในการจัดการสารเคมีทางการเกษตร สามารถลดผลกระทบจากการใช้สารเคมีทางการเกษตร ทําให้มีการลดการใช้สารเคมีในพื้นที่ทําการเกษตร รวมทั้งพื้นที่ทําการเกษตรในที่สูง และพื้นที่รอบเขตอนุรักษ์ และทําให้เกษตรกรมีความรู้เกี่ยวกับผลกระทบด้านลบของการใช้สารเคมีเกินความจําเป็นและไม่ถูกต้อง รวมถึงรับรู้วิธีการอื่นๆ ที่สามารถใช้ในการควบคุมศัตรูพืชได้ด้วย พลเอกฉัตรชัย กล่าว.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai